Taiwo Kola-Ogunlade jẹ́ akọ́ṣẹ́mọṣẹ́ ọmọ orílẹ̀-èdè Nàìjíríà tí ó ní ìmọ̀ nípa ìbáraẹnisọ̀rọ̀. Lọ́wọ́lọ́wọ́, oun ni olùṣàkóso ti Ìbáraẹnisọ̀rọ̀ àti ọ̀rọ̀ ìlú fún ilé iṣẹ́ ayélujára Google ti ìla òòrùn Áfíríkà. Kọ́lá-Ògúnlàdé gba oyè láti ilé-ẹ̀kọ́ gíga Yunifásítì Ìpínlẹ̀ Èkó ní Nàìjíríà lórí i Biochemistry ní ọdún 2001. Ní ọdún 2013, ó gba oyè lórí ìṣàkóso ìṣòwò(MBA) láti ilé-ẹ̀kọ́ gíga Yunifásítì yìí kanna. Ó ti ṣiṣẹ́ bí aláàkóso olùṣirò owó, ọ̀gá àgbà aláàkóso olùṣirò owó àti ọ̀gá àgbà pátápátá gẹ́gẹ́ bí olùṣirò owó ní Insight Gray (ilé iṣẹ́ tí wọ́n ńpè ní Insight Publisis lọ́wọ́lọ́wọ́ bayi) èyí tí ó jẹ́ àwọn ilé-iṣẹ́ ìbáraẹnisọ̀rọ̀ tí wọ́n ń ṣiṣẹ́ jáde kúrò ní Ìpínlẹ̀ Èkó, orílẹ̀-èdè Nàìjíríà. Ní oṣù kejìlá ọdún 2011, Kọ́lá-Ògúnlàdé bẹ̀rẹ̀ síní kó ipa kan ní ilé-iṣẹ́ Google gẹ́gẹ́ bíi olórí fún àwọn ètò nípa ìbáraẹnisọ̀rọ̀ àti àwọn ọ̀rọ̀ tí ó jẹmọ́ àwùjọ fún apá ìwọ̀-oorun Áfíríkà.